- HDZ i SDP u provedbi svojih politika imaju gotovo identične programe. Oni su daleko sličniji nego što je ORaH sličan SDP-u. Sve dok SDP neće držati do toga da realizira ono što je bilo sadržano u njihovom programu, nama je suradnja neprihvatljiva i nemoguća - rekla je Mirela Holy u razgovoru za emisiju Pressing televizije N1.

- Nama je suradnja sa strankom koja ne poštuje svoj program i svoje ideje neprihvatljiva - poručila je. Predsjednica ORaH-a optužila je ministra obrta i poduzetništva Gordana Marasa za laž o navodno dogovorenoj suradnji između ORaH-a i SDP-a (što je Maras demantirao). Tvrdi da im je time nanesena politička šteta jer su njihovi članovi jako neskloni bilo kakvom povezivanju s SDP-om.

- Ne vidim koja je razlika između HDZ-a i SDP-a kada oni provode istu programsku politiku na vlasti - rekla je Holy.

Na upit je li se susrela s premijerom Zoranom Milanovićem, kazala je kako su popili kavu s još nekoliko ljudi prilikom predaje potpisa predsjednika Ive Josipovića. Kazala je da je njihov odnos jako pristojan te da nema povišenih tonova. Holy je između ostalog rekla i kako smatra da je Milanović dobro postupio kad je zbog slučaja Šešelj otkazao put u Beograd te da će Milan Bandić ostati upamćen kao veliki gradonačelnik.

>> 'Nikakva suradnja sa SDP-om nije moguća. Nema koalicije nakon izbora'

>> Holy o opasci da je ''zelena darkerica'': Nemam na to nikakav komentar